
Jedinstveni upravni odjel 
KLASA: 550-01/26-01/10
URBROJ: 2163-40-01-01/12-26-2
Vrsar – Orsera, 16. listopada 2026. 

OBAVIJEST
O SUFINANCIRANJU DOPUNSKOG ZDRAVSTVENOG 
OSIGURANJA UMIROVLJENIKA 
ZA 2026. GODINU 

I.
	
Općinska načelnica Općine Vrsar-Orsera donijela je Odluku o sufinanciranju dopunskog zdravstvenog osiguranja umirovljenika i osoba starijih od 65 godina („Službene novine Općine Vrsar-Orsera“, broj 21/26; u daljnjem tekstu: Odluka), kojom se uređuju uvjeti, način i postupak ostvarivanja prava na sufinanciranje premije dopunskog zdravstvenog osiguranja za 2026. godinu.

II. TKO MOŽE OSTVARITI PRAVO NA SUFINANCIRANJE?
Pravo na sufinanciranje premije dopunskog zdravstvenog osiguranja mogu ostvariti osobe koje ispunjavaju sljedeće uvjete:
1. hrvatski su državljani,
2. imaju prijavljeno prebivalište i stvarno stanuju na području Općine Vrsar-Orsera,
3. korisnici su mirovine ili su navršili 65 godina života, a ne ostvaruju pravo na mirovinu,
4. imaju važeću policu dopunskog zdravstvenog osiguranja za razdoblje za koje traže sufinanciranje,
5. ispunjavaju prihodovne uvjete propisane Odlukom i
6. ne ostvaruju pravo na plaćanje premije dopunskog zdravstvenog osiguranja na teret sredstava državnog proračuna Republike Hrvatske.

Pravo na plaćanje premije dopunskog zdravstvenog osiguranja na teret državnog proračuna Republike Hrvatske, među ostalima, mogu ostvariti osigurane osobe s određenim vrstama i stupnjevima invaliditeta, darivatelji dijelova ljudskog tijela u svrhu liječenja, dobrovoljni davatelji krvi koji ispunjavaju zakonom propisane uvjete te osobe koje ispunjavaju propisani prihodovni cenzus.
Osobe koje ostvaruju pravo na plaćanje premije na teret državnog proračuna ne mogu istodobno ostvariti pravo na sufinanciranje iste premije od Općine.

III. VISINA SUFINANCIRANJA
Općina Vrsar-Orsera sufinancira premiju dopunskog zdravstvenog osiguranja prema prosječnim mjesečnim prihodima korisnika i njegova kućanstva, kako slijedi:
a) osobama čiji prosječni mjesečni prihod iznosi do 478,00 eura odobrava se sufinanciranje u visini 100 % plaćene premije, a najviše do 180,00 eura godišnje;
b) osobama čiji prosječni mjesečni prihod iznosi više od 478,00 eura, a najviše 875,00 eura, odobrava se sufinanciranje u visini 50 % plaćene premije, a najviše do 90,00 eura godišnje.

Osobe čiji prosječni mjesečni prihod prelazi 875,00 eura ne ostvaruju pravo na sufinanciranje.

Prosječni mjesečni prihod utvrđuje se na temelju prihoda ostvarenih u posljednjih 12 mjeseci prije podnošenja zahtjeva koja prethode mjesecu podnošenja zahtjeva, u skladu s Odlukom. U prihode se uračunavaju prihodi od mirovine, rada, imovine, kapitala, iznajmljivanja nekretnina i drugi prihodi u skladu s Odlukom. U obzir se uzimaju i prihodi bračnog ili izvanbračnog druga te ostalih članova kućanstva koji žive u zajedničkom kućanstvu, u skladu s pravilima za utvrđivanje prihoda.

Sufinanciranje se odobrava samo za razdoblje u kojem je polica dopunskog zdravstvenog osiguranja bila važeća i za koje je premija plaćena, uz ispunjavanje svih ostalih uvjeta.

IV. POTREBNA DOKUMENTACIJA
Za ostvarivanje prava potrebno je podnijeti zahtjev i priložiti sljedeću dokumentaciju:
1. dokaz o hrvatskom državljanstvu i prebivalištu na području Općine Vrsar-Orsera;
2. dokaz o statusu umirovljenika, odnosno dokaz o navršenoj 65. godini života i izjavu da podnositelj zahtjeva ne ostvaruje pravo na mirovinu;
3. presliku važeće police dopunskog zdravstvenog osiguranja ili drugi odgovarajući dokaz o sklopljenoj polici i visini premije;
4. dokaz o visini mirovine za tri mjeseca koja prethode mjesecu podnošenja zahtjeva;
5. dokaze o ostalim prihodima podnositelja zahtjeva i članova kućanstva za isto razdoblje, ako ih ostvaruju;
6. izjavu o članovima zajedničkog kućanstva i prihodima kućanstva;
7. izjavu da podnositelj zahtjeva ne ostvaruje pravo na plaćanje premije dopunskog zdravstvenog osiguranja na teret državnog proračuna Republike Hrvatske;
8. podatke o računu na koji će se izvršiti isplata odobrenog iznosa.
9. dokaz o isplaćenoj dividendi, ako je korisnik vlasnik dionica (potvrdu Središnjeg klirinškog depozitnog društva ili potvrda o visini dohotka i primitaka izdana od strane nadležne Porezne uprave).

Ovisno o vrsti prihoda, kao dokaz mogu se priložiti potvrda Porezne uprave o visini dohotka i primitaka ili drugi odgovarajući dokaz, dokumentacija o prihodima od iznajmljivanja nekretnina, dokaz o isplaćenoj dividendi ili druga odgovarajuća dokumentacija.
Ako podnositelja zahtjeva zastupa punomoćnik ili skrbnik, potrebno je priložiti odgovarajuću punomoć ili dokaz o skrbništvu.
Jedinstveni upravni odjel Općine može zatražiti dodatnu dokumentaciju ako je to potrebno za utvrđivanje ispunjavanja uvjeta.

V. ROK I NAČIN PODNOŠENJA ZAHTJEVA
Zahtjevi za sufinanciranje premije dopunskog zdravstvenog osiguranja za 2026. godinu podnose se Jedinstvenom upravnom odjelu Općine Vrsar-Orsera najkasnije do 10. studenog 2026. godine.
Zahtjev se može dostaviti:
1. osobno u pisarnicu Općine Vrsar-Orsera, Trg Degrassi 1,
2. preporučenom poštom na adresu Općine ili
3. elektroničkim putem na adresu: opcina-vrsar@vrsar.hr.

Ako se zahtjev dostavlja elektroničkim putem, Općina može prije isplate zatražiti predočenje izvornika dokumentacije ili dodatnu provjeru dostavljenih dokaza.
Obrazac zahtjeva može se preuzeti u pisarnici Općine ili na službenim mrežnim stranicama Općine Vrsar-Orsera.
VI. NAČIN ISPLATE I OBVEZE KORISNIKA
O ispunjavanju uvjeta i visini sufinanciranja odlučuje Jedinstveni upravni odjel Općine, u skladu s Odlukom.

Odobreni iznos isplaćuje se jednokratno na račun korisnika, nakon provjere ispunjavanja uvjeta i raspoloživosti sredstava osiguranih za tu namjenu u Proračunu Općine.

Korisnik je dužan bez odgode obavijestiti Jedinstveni upravni odjel Općine o svakoj promjeni okolnosti koja utječe na ostvarivanje prava ili visinu sufinanciranja.

Ako se utvrdi da korisnik više ne ispunjava uvjete ili da je pravo ostvareno na temelju netočnih ili nepotpunih podataka, Općina može obustaviti isplatu i zatražiti povrat ne pripadajućeg iznosa, u skladu s Odlukom i primjenjivim propisima.

VII. ZAŠTITA OSOBNIH PODATAKA I INFORMACIJE
Osobni podaci prikupljaju se i obrađuju isključivo u svrhu zaprimanja i obrade zahtjeva, provjere ispunjavanja uvjeta te ostvarivanja i isplate sufinanciranja, u skladu s važećim propisima o zaštiti osobnih podataka, osobito Uredbom (EU) 2016/679 (Opća uredba o zaštiti podataka).

Dodatne informacije mogu se dobiti u Jedinstvenom upravnom odjelu Općine Vrsar-Orsera:
· elektroničkom poštom: silvana.tome@vrsar.hr
· telefonom: 052/441-339.


PROČELNICA

               Silvana Tome

